Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 286/04)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„Thermenregion“

Viitenumber: PDO-AT-A0229-AM01

Teate kuupäev: 21.2.2020

KINNITATUD MUUDATUSE KIRJELDUS JA PÕHJUSED

Kirjeldus ja põhjused

Viinamarjaistanduse registri ühtseks haldus- ja kontrollisüsteemiks muutmise tõttu on vaja kohandada hektarite maksimumarvu.

KOONDDOKUMENT

1. Toote nimetus

Thermenregion

2. Geograafilise tähise tüüp

KPN – Kaitstud päritolunimetus

3. Viinamarjasaaduse kategooria

1. Vein

5. Kvaliteetvahuvein

4. Veini(de) kirjeldus

Päritolunimetust „Thermenregion“ võib kasutada veini ja kvaliteetvahuveini puhul, kusjuures viimase puhul on see ebaolulise tähtsusega. Täpsemad üksikasjad on esitatud tootespetsifikaadis.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a) Peamised veinivalmistustavad

Veinivalmistamise puhul kehtestatud piirangud

Päritolunimetusega veini „Thermenregion“ puhul on lubatud kõik määrustes (EL) 2019/934 ja (EL) 2019/935 kaitstud päritolunimetusega veini puhul sätestatud veinivalmistustavad, välja arvatud töötlemine kaaliumsorbaadi ja dimetüüldikarbonaadiga. Veinide hapetustamine on võimalik vastavalt määrustes (EL) 2019/934 ja (EL) 2019/935 sätestatud nõuetele. Võimaliku hapestamise üle otsustab põllumajandus-, piirkondade ja turismiminister vastavalt sellele, millised olid kasvuperioodil valitsenud ilmastikutingimused. Võimaliku hapestamise tingimused põhinevad määruste (EL) 2019/934 ja (EL) 2019/935 nõuetel.

Konkreetsed veinivalmistustavad (sealhulgas rikastamine) tulenevad valitud traditsioonilisest tootmismeetodist ja on esitatud tootespetsifikaadis.

b) Maksimaalne saagikus

10 000 kilogrammi viinamarju hektari kohta.

6. Määratletud geograafiline piirkond

Päritolunimetusega „Thermenregion“ on hõlmatud linn Wiener Neustadt ning haldusüksused Baden, Mödling, Neunkirchen ja Wiener Neustadt Alam-Austrias.

7. Peamised veiniviinamarjasordid

’St. Laurent’

’Blue Burgunder’ – ’Pinot Noir’

’Rotgipfler’

8. Seos(t)e kirjeldus

Viinamarjakasvatuspiirkond Thermenregion ulatub Viinist lõuna poole üle mäeaheliku (kõrgeim tipp Anninger) kuni Badenist lõunasse. Selle viinamarjakasvatuspiirkonna aluspinnase moodustavad rasked liiv- ja savimullad, sageli ka kivised lubjakivi-pruunmullad ja lubjarikkad kruusamullad. Viinamarjaistanduste muldade erinevus on sellele piirkonnale iseloomulik: loodeosa nõlvade rasked, osaliselt väga lubjarikkad mullad sobivad ideaalselt valge veini tootmiseks eelkõige traditsioonilistest Gumpoldskirchneri viinamarjasortidest ’Zierfandler’, ’Rotgipfler’ ja ’Neuburger’; kuid saab toota ka huvitavaid veine „Weisburgunder“, „Chardonnay“ ja „Traminer“. Lisaks punase veini põhitootmiskohtadele Sooß ja Bad Vöslau, on tänu Tattendorfi ja seda ümbritsevates haldusüksuses esinevatele kruusamuldadele sealgi võimalik toota esmaklassiliste omadustega punast veini. Viini mets kaitseb Thermenregioni viinamarjakasvatuspiirkonda põhjakaarest puhuvate külmade tuulte eest. Aasta keskmine temperatuur on napilt 10 °C, aastane sademete hulk on 650 mm ja päikesepaistet jagub aastas 1 800 tundi. Kliimat iseloomustavad pigem külmad talved ning kuivad ja palavad suved.

Thermenregioni viinamarjakasvatuspiirkonna tootmisstruktuurile on iseloomulikud pereomanduses veiniettevõtjad, kellest enamik töötleb ise enda kasvatatud viinamarju ja müüb veini sageli otse põllumajandusettevõttes. Turismi kõrge taseme ja veinitööstuse vahel on tugev seos. Vähesed suured põllumajandusettevõtted (st veinimõisad ja viinamarjakasvatajate ühistud) täiendavad pereettevõtluse struktuuri.

Kõrgeid viinapuid kasvatatakse peaaegu eranditult traatraamidel.

9. Olulised lisatingimused (pakendamine, märgistamine, muud nõuded)

Õigusraamistik:

riigisisestes õigusaktides.

Lisatingimuse liik:

määratletud geograafilises piirkonnas tootmisega seonduv erand

Tingimuse kirjeldus:

Austria veiniseaduse alusel võib ringlusse lasta üksnes riikliku kontrollinumbriga varustatud kaitstud päritolunimetusega veini „Thermenregion“ (v.a Sekt, Qualitätsschaumwein ja Hauersekt. Riikliku kontrollinumbri saamiseks peab iga ringlusse lastava päritolunimetusega veini „Thermenregion“ proov läbima analüütilise ja organoleptilise kontrolli (süstemaatiline kontroll) (vt tootespetsifikaat).

Link tootespetsifikaadile

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) ELT L 9, 11.1.2019, lk 2.